text: Cigaretskodder var tæt på at sætte bygning i brand
  04 august 2018 kl. 04.41
  Gløder fra et par henkastede cigaretskodder i en affaldscontainer var fredag aften ved at sætte en bygning i brand midt Sønderborg.
  Flammer fra en brændende affaldscontainer havde fået fat i den bygning, som containeren stod op af, da mandskabet fra Sønderborg Brand og Redning nåede frem til en baggård i Østegade i Sønderborg.
  Ved en hurtig indsats blev ilden hurtigt slukket og større skader på bygningen blev forhindret.
  Det viste sig, at branden i containeren var opstået ved, at gløder fra cigaretskodder havde antændt papiraffald i containeren.
  Fire unge, tre 18-årige piger og en 20-årig mand  stod på en altan og kastede cigaretskod ned i containeren.
  - De fire blev sigtet for overtrædelse af beredskabsloven og kan se frem til at skulle betale en bøde for deres tankeløshed, siger vagtchef Mads Leervad Dammark, Syd- og Sønderjyllands Politi, lørdag morgen til TV SYD.
  